cyanic-selkie/wikianc huggingface dataset:
Artikulācijas vieta
Artikulācijas vieta tiek definēta pēc abiem artikulētājiem; gan pēc aktīvā, gan pasīvā. Piemēram, aktīva apakšlūpa var kontaktēt gan ar pasīvu augšlūpu (bilabiāls līdzskanis, kā ), gan augšzobiem (labiodentāls līdzskanis, kā ). Cietā aukslēja var kontaktēties gan ar mēles priekšējo, gan ar pakaļējo daļu. Ja lieto mēles priekšdaļu, tad artikulācijas vietu sauc par retrofleksu; ja lieto mēles pakaļējo daļu, tad artikulācijas vietu sauc par "dorsāli-palatālu" vai vienkārši palatālu.
Ir pieci galvenie aktīvie artikulētāji:
Šie artikulētāji var darboties gan neatkarīgi cits no cita, gan divi vai vairāki vienlaicīgi koartikulācijā.
Pasīvā artikulācija toties ir bez stingri nospraustām robežām. Tādas vietas, kā lingvolabiāla un interdentāla, interdentāla un dentāla, dentāla un alveolāra, alveolāra un palatāla, palatāla un velāra, velāra un uvulāra var saplūst viena ar otru un līdzskanis var tikt izrunāts kā vidējs starp nosauktajām artikulācijas vietām.
Lietojot mēles lokano galu izšķir laminālu (mēles gala augšējā virsma), apikālu (mēles galiņš) un subapikālu (mēles gala apakšējā virsma) artikulācijas. Arī šīs artikulācijas var saplūst viena ar otru bez stingras robežas.
Gaisa plūsmas noslēgšanas vietas
(Visi augstākminētajās vietās veidotie līdzskaņi var būt nazāli un lielākā daļa arī laterāli.)
Koartikulācija
Dažās valodās ir līdzskaņi ar vienlaicīgi divām artikulācijas vietām, ko sauc par koartikulētiem līdzskaņiem. Ja tie ir dubultās artikulācijas līdzskaņi, tiem jābūt viena artikulācijas veida primārajām artikulācijas vietām (divi slēdzeņi vai divi nazāli līdzskaņi utt.). (Balss sprauga kontrolē fonāciju un dažkārt gaisa plūsmu un tā netiek atzīta par artikulatoru.)
Tomēr biežāk ir sastopama spraudzeniska sekundārā artikulācija, kad abas artikulācijas vietas var būt līdzīgas, kā piemēram labializēts labiāls vai palatalizēts velārs līdzskanis.
Visbiežāk sastopamās koartikulācijas:
Paukošana 2008. gada vasaras olimpiskajās spēlēs — florete sievietēm
2008. gada vasaras olimpisko spēļu individuālās sacīkstes sievietēm paukošanā ar floreti notika 11. augustā. Zelta medaļu izcīnīja Itālijas sportiste Valentīna Vecāli. Sacīkstes noritēja 5 kārtās. Cīņa beidzās ja kāds paukotājs sasniedz 15 punktu robežu vai arī beidzās cīņai atvēlētie trīs trīs minūšu raundi.
Huans Antonio Samarančs
Marķīzs Huans Antonio Samarančs (es; dzimis Barselonā, Spānijā, miris  Barselonā) bija katalāņu tautības Spānijas diplomāts un sporta funkcionārs. Viņš bija septītais Starptautiskās Olimpiskās komitejas prezidents laika posmā no 1980. līdz 2001. gadam, kad šos amata pienākumus pārņēma beļģis Žaks Roge.
Par SOK prezidentu viņš tika ievēlēts 83. SOK sesijā Maskavā, Krievijā. Laikā, kad Samarančs bija savā amatā, olimpiskās spēles kļuva finansiāli veiksmīgākas. Viņš ieviesa tradīciju, ka katru olimpisko spēļu noslēguma ceremonijā, SOK prezidents nosauc šīs par labākajām olimpiskajām spēlēm visā tās vēsturē. Vienīgo reizi, kad viņš neteica šos vārdus, bija 1996. gada vasaras olimpiskās spēles Atlantā, ASV, kuru organizatoriskais līmenis tika ļoti kritizēts.
AD/AS modelis
AD/AS makroekonomiskais modelis ir makroekonomikas modelis, kas analīzē kopējo pieprasījumu un piedāvājumu atkarībā no ekonomikas izlaides apjoma un cenu līmeņa.
Kopējais piedāvājums
Kopējais piedāvājums (aggregate supply; AS) ir tautsaimniecībā saražoto preču un pakalpojumu daudzums. Izšķir kopējo piedāvājumu īsā laikā (short-run aggregate supply; SAS) un ilgā laikā (long-run aggregates supply; LAS).
Ar īso laiku makroekonomikā apzīmē laika periodu, kurā darbinieku pieprasītā nomināla alga ir nemainīga. Turpretī ilgā laikā darbinieki var pieprasīt algu paaugstinājumu, piemēram, paredzot inflāciju. Inflācijas paredzējumi palielina ražošanas izmaksas, pārbīdot īsā laika kopējā piedāvājuma līkni pa kreisi.
Ilgā laika kopējā piedāvājuma taisne attēlo ekonomikas izlaidi (IKP) pie jebkuras cenas kad darbinieku paredzamā inflācija ir vienāda ar faktisko inflāciju. Ja faktiskā inflācija pieaug, bet tas neietekmē darbinieku paredzamo inflāciju, īsā laika kopējā piedāvājuma līkne nepārbīdās, bet notiek kustība pa SAS līkni, ka rezultātā īsā laikā līdzsvars tiek izjaukts.
Tiek pieņemts, ka ilgā laikā (vidēji) paredzamā inflācija ir vienāda ar faktisko, un tas noved pie pilnās nodarbinātības izlaides apjoma, pie kura cikliskais bezdarbs nepastāv, tomēr pastāv strukturālais un frikcionālais bezdarbs.
Ilgā laika kopējā piedāvājuma taisne ir vertikāla. Tas nozīmē, ka izlaidi ilgā laikā ietekmē nevis cenu līmenis, bet gan ekonomikas ražošanas potenciāls. Ekonomikas ražošanas potenciāls ir jo lielāks jo lielāki ir:
3) Tehnoloģiskā progresa līmenis, ražošanas efektivitāte.
Kopējais pieprasījums
Kopējā pieprasījuma lejupvērstā līkne attēlo pieprasīto preču un pakalpojumu klāstu atkarībā no cenu līmeņa. Kopējā pieprasījuma līkne var pārbīdīties šādu iemeslu dēļ:
1) Paredzamā inflācija, mājsaimniecību ienākumi un uzņēmumu peļņa (t.i., ja mājsaimniecības paredz cenu līmeņa pieaugumu, viņiem ir izdevīgāk nopirkt preci šodien; šīs efekts īpaši vērojams attiecībā uz ilglietošanas precēm);
2) Fiskālā politika un monetārā politika (fiskālā un monetārā ekspansija veicina kopējo pieprasījumu);
3) Citu valstu ekonomika (ja tirdzniecības partnervalstu ekonomikas strauji aug, tās vairāk importē, tādējādi palielinot mūsu eksporta tirgu).
Makroekonomiskais līdzsvars īsā laikā un ilgā laikā
Ja cenu līmenis ekonomikā ir augstāks par līdzsvara cenu līmeni, piedāvājums ir lielāks par pieprasījumu. Uzņēmēji redz, ka palielinās produkcijas krājumi, tādējādi viņi samazina cenu. Savukārt pie zemākām cenām pieprasījums kļūst lielāks un līdzsvars atjaunojas. Turpretī ja cenu līmenis ekonomikā ir zemāks par līdzsvara cenu līmeni, krājumi samazinās, uzņēmēji palielina cenas un līdzsvars atjaunojas (sk. 2. attēlu).
Pastāv arī gadījumi, kad ekonomika atrodas īsā laika līdzsvarā, bet ārpus ilga laika līdzsvarā (sk. 3.attēlu). Šajā gadījumā kopējais pieprasījums pārsniedz kopējo piedāvājumu, ka rezultātā inflācijas gaidas pieaug, pārbīdot SAS pa kreisi. Tādējādi cenu līmenis pieaug no P' līdz P*, bet IKP samazinās no IKP' līdz savam potenciālam līmenim.
Klasiķu, Keinsistu un monetāristu uzskati par makroekonomisko līdzsvaru
Saskaņā ar klasiskās ekonomikas teorijas piekritēju domām, ilgā laika līdzsvars atjaunojas ātri jo darba samaksai piemīt augstā elastība. Tādējādi ekonomikas ienākumu līmeni galvenokārt ietekmē LAS līknes pārbīdes pa labi (tehniskā progresa rezultātā).
Tomēr Lielā Depresija parādīja, ka ekonomika var ilgstoši darboties zem sava potenciāla. Keinsisti uzskata, ka darba algas ir neelastīgas lejupejošā virzienā, izraisot lejupslīdi. Tādējādi viņu priekšlikums ir stimulēt kopējo pieprasījumu lejupslīdes laikā.
Monetāristi uzskata, ka cikliskās svārstības galvenokārt ietekmē monetārā politika. Tādēļ lai minimizēt šīs svārstības monetārai politikai jābūt paredzamai un konsekventai.
I Just Wanna Live
"I Just Wanna Live" ir amerikāņu poproka grupas Good Charlotte otrais singls no viņu trešā studijas albuma The Chronicles of Life and Death. Singls tika izdots 2004. gada 15. novembrī sadarbībā ar ierakstu kompāniju Epic Records. Dziesma tikusi sertificēta ar zelta disku Austrālijā un ASV.
Jānis Krūmiņš-Pilāts
Jānis Krūmiņš, segvārds Pilāts (1894–1938) bija latviešu marksists un revolucionārs, Latvijas Sociāldemokrātijas Centrālkomitejas Krievijas biroja loceklis (1918).
Dzīvesgājums
Dzimis 1894. gada 25. septembrī Skrīveru pagastā zemnieka ģimenē. 1912. gadā iestājās LSDSP, pēc Oktobra revolūcijas bija Iskolata priekšsēdētāja vietnieks un laikraksta " Ziņotājs" redaktors. Pēc Brestļitovskas miera līguma noslēgšanas bija pagrīdnieks Vācijas karaspēka okupētajā Latvijā un Latvijas Sociāldemokrātijas (LSD) Centrālkomitejas (CK) Krievijas biroja loceklis 1918. gadā. 1919. gadā darbojās kā Latvijas Komunistiskās partijas CK propagandists.
Pēc Latvijas brīvības cīņu noslēguma J. Krūmiņš bija LKP CK Ārzemju biroja loceklis. 1922. gadā viņu nosūtīja uz Latviju pagrīdes darbā, kur viņš bija LKP CK sekretārs. 1923. gadā viņu atsauca uz PSRS, kur Krūmiņš bija pasniedzējs Maskavas Komunistiskajā universitātē, mācījās Sarkanās profesūras institūtā (1927–1929). LKP CK Ārzemju biroja sekretārs (1932-1936), LKP pārstāvis Komunistiskās Internacionāles izpildkomitejā. 1936. un 1937. gadā viņš uzturējās Kominternes galvenajā sakaru punktā Kopenhāgenā.
NKVD "Latviešu operācijas" laikā 1937. gada 22. oktobrī Kominternes aparāta partijas komiteja izskatīja Krūmiņa lietu par sakariem ar Maskavas latviešu izdevniecību «Prometejs». Sēdes protokolā lasāms: ''Šīs sabiedrības vadībā bija ļaunais tautas ienaidnieks Daniševskis – bijušais priekšsēdētājs, kas tagad atmaskots un arestēts. «Goda» priekšsēdētājs bija briesmīgais nelietis spiegs Rudzutaks.'' 1937. gada 1. decembrī Krūmiņu arestēja NKVD orgāni, apvainojot pretpadomju darbībā, kas izpaudusies Latvijas spiegu un diversantu ievešanā PSRS. Izmeklēšanas rezultātā viņu "atmaskoja" kā Latvijas Republikas izlūkošanas orgānu rezidentu PSRS.
1938. gada 15. martā J. Krūmiņam nošaušanas poligonā Komunarka izpildīja nāves sodu.
Labākais aktieris otrā plāna lomā (Amerikas Kinoakadēmijas balva)
Kinoakadēmijas balva "Labākais aktieris otrā plāna lomā" jeb "Oskara" balva labākajam aktierim otrā plāna lomā tiek pasniegta katru gadu. Nominācijas izvirza tikai tie Kinoakadēmijas locekļi, kas paši ir vai nu aktieri vai aktrises, bet uzvarētāju izvēlas visi Kinoakadēmijas locekļi.
Vairākkārtējie balvas ieguvēji
Vairāk kā vienu reizi Amerikas Kinoakadēmijas balvu šajā kategorijā ieguvuši:
Džo Alvešs
Alvešs ir vairākās filmās strādājis kopā ar Stīvenu Spīlbergu. Bija filmas mākslinieks filmā "Šugarlendas ekspresis". Viņš kopā ar speciālo efektu meistaru Bobu Meteju uzbūvēja mehāniskās haizivis filmai "Žokļi" (1975).
Alvešs ticis nominēts Amerikas Kinoakadēmijas balvai nominācijā "Labākais mākslinieka darbs" un ieguvis BAFTA kino balvu nominācijā "Labākais filmas mākslinieks" filmai "Trešās pakāpes tuvie kontakti".
Alvešs strādāja arī pie filmas "Žokļi 2 (1978) kā filmas mākslinieks un otrās grupas režisors.
Džona Kārpentera filmai "Bēgšana no Ņujorkas" (Escape from New York, 1981) Alvešs veidoja Ņujorkas maketu un bija Kārpentera vizuālais konsultants filmā Starman (1984).
Džo Alvešs režisēja filmu "Žokļi 3" (1983). Filma ieguva vājas kritiķu atsauksmes, žurnāls Variety Alvešu kritizēja apgalvojot, ka "viņš ir pārāk ilgi kopā ar lielo balto". Viņš tiks nominēts 1983. gada Zelta avenes balvai kā "Sliktākais režisors". "Žokļi 3" bija pirmā Alveša režisētā filma.
Družnaja
Družnaja (ru), kopš 1982. gada — Družnaja I, bija padomju polārstacija Antarktīdā. Izvietota uz Filhnera šelfa ledāja Vedela jūras dienvidu piekrastē ap 1,5 km no ledāja frontes. Atklāta 1975. gada 31. decembrī kā vasaras bāze pētījumiem Vedela jūras reģionā. Slēgta 1986. gadā pēc liela galdveida aisberga atšķelšanās no šelfa ledāja. Uz aisberga atradās tobrīd iekonservētā un neapdzīvotā Družnaja, kā arī pamestās Henerala Belgrano un Šekltona.
14. decembris
14. decembris ir gada 348. diena pēc Gregora kalendāra (349. garajā gadā). Līdz gada beigām ir atlikušas 17 dienas.
Roberts Bauze
Roberts Bauze (1895—1938) bija latviešu marksists un profesionāls revolucionārs, Latvijas Sociāldemokrātijas Centrālkomitejas Krievijas biroja loceklis (1918), LSPR armijas Revolucionārās kara padomes politnodaļas priekšnieks (1919).
Dzīvesgājums
Dzimis 1895. gada 8. janvārī Raunas pagastā. 1910. gadā iestājās LSDSP, 1914. gadā viņu apcietināta un izsūtīja uz Narimu Tomskas apgabalā Sibīrijā. Pēc aizbēgšanas no trimdas vietas turpināja nelegāli darboties Jekaterinburgas un Samāras partijas organizācijās. Pēc Oktobra revolūcijas atgriezās Latvijā, bija Iskolata loceklis, Latvijas Sociāldemokrātijas (LSD) Centrālkomitejas Krievijas biroja sekretārs (1918), LSD CK laikrakstu "Sociāldemokrāts" un "Cīņa" redaktors. Padomju Latvijas armijas Revolucionārās kara padomes politnodaļas priekšnieks (1919).
Pēc evakuēšanās uz Krievijas SPFR 1921. gadā bija laikraksta "Krievijas cīņa" redaktors. No 1926. gada darbojās Pleskavas un Ļeņingradas partijas un padomju iestādēs. Līdz apcietināšanai bija Ļeņingradas apgabala radiokomitejas priekšsēdētājs.
PSRS varas iestādes slēpa viņa nāves patiesos apstākļus un oficiāli tika apgalvots, ka R. Bauze miris Otrā pasaules kara laikā 1942. gada decembrī.
Deep Purple
Deep Purple ir angļu rokgrupa, kas izveidojās 1968. gadā. Kopā ar citām angļu grupām Led Zeppelin un Black Sabbath tiek uzskatīti par smagā roka un smagā metāla priekšgājējiem. Tāpat viņi savā mūzikā izmantoja klasiskās mūzikas, blūzroka, popmūzikas un progresīvā roka elementus.
Deep Purple ir piedzīvojusi daudzas sastāva variācijas un astoņus gadu ilgu izjukšanu. Komerciāli visveiksmīgākais sastāvs bija — Ians Gillans (balss), Ričijs Blekmors (ģitāra), Rodžers Glovers (basģitāra), Jons Lords (taustiņistrumenti) un Ians Peiss (bungas). Šis sastāvs kopā bija no 1969. līdz 1973. gadam, tika atjaunots arī no 1984. līdz 1989. gadam, kā arī 1993. gadā. Pēc Jona Lorda aiziešanas no grupas 2002. gadā Ians Peiss un Ians Gillans ir palikuši vienīgie pārstāvji no grupas pirmā sastāva.
30. augusts
30. augusts ir gada 242. diena pēc Gregora kalendāra (243. garajā gadā). Līdz gada beigām ir atlikušas 123 dienas.
Vārda dienas
Alvis, Jolanta, Samanta
Jūras ērglis
Jūras ērglis (Haliaeetus albicilla) ir liela izmēra vanagu dzimtas (Accipitridae) plēsīgais putns. Izdala divas pasugas. Sastopams Eirāzijas ziemeļu daļā. Latvijā jūras ērglis ir samērā parasta plēsīgo putnu suga, kas sava lielā izmēra dēļ ir viegli pamanāma. Ligzdojošo putnu skaits pēdējās desmitgadēs pieaug un sasniedzis 100—150 pārus. Samērā bieži novērojams arī migrācijas sezonā un ziemā, kad Latvijā ieceļo putni no iekšzemes populācijām.
Latvijā
1955. gadā Latvijā jūras ērglis izzuda kā ligzdotājs, bet kopš 1970. gadu sākuma, kad atrasta pirmā apdzīvotā ligzda, to skaits, pateicoties aizsardzības pasākumiem, ir ievērojami audzis. Ligzdojošo putnu skaits sasniedzis 100—150 pārus. Pēdējos desmit gados to skaits ir pieaudzis vairāk kā par 30%.
2012. gadā Latvijas Ornitoloģijas biedrība jūras ērgli izraudzījās par Gada putnu Latvijā.
Izskats
Jūras ērglis ir liels putns (lielākais Latvijā ligzdojošais plēsīgais putns un ceturtais lielākais Eiropā). Ķermeņa garums 66—94 cm, spārnu plētums 178—245 cm, svars 3,1—6,9 kg. Raksturīga pazīme ir īsā ķīļveida aste, kas pieaugušajiem putniem ir balta. Pārējais apspalvojums brūns, galva un kakls gaišāki, knābis spilgti dzeltens, masīvs. Jaunie putni tumšāki, tumšu knābi un asti. Līdzīgi kā citi lielie plēsīgie putni jūras ērgļi pieaug pamazām un tikai 5 gadu vecumā sasniedz pieauguša putna izskatu. Raksturīgs dzimumu dimorfisms — mātītes ievērojami lielākas par tēviņiem.
Uzvedība
Jūras ērgļi ligzdo pie dažādiem ar zivīm un ūdensputniem bagātiem ūdeņiem, arī jūras piekrastē. Areāla daļā, kur ir meži, ligzdošanai izvēlas vecus kokus. Ligzdu būvē to galotnes daļā. Dējumā ir 1—3 olas, kuras pārmaiņus perē abi vecāki. Parasti izaudzina vienu vai divus mazuļus. Pēc izšķilšanās mazuļi savā starpā ir samērā toleranti, lai gan vecākais un lielākais putnēns barošanas reizēs dominē pār citiem. Pārtiek no zivīm, putniem, nelieliem zīdītājiem, ziemā labprāt barojas ar maitu.
Sistemātika
Jūras ērglim ir 2 pasugas:
Girls & Boys
"Girls & Boys" ir amerikāņu poproka grupas Good Charlotte trešais singls no viņu otrā studijas albuma The Young and the Hopeless. Singls tika izdots 2003. gada 4. jūlijā sadarbībā ar ierakstu kompāniju Sony International. Dziesmas videoklips tika filmēts Jaunzēlandē.
Viesīte (nozīmju atdalīšana)
Viesīte var būt:
Vašingtona (nozīmju atdalīšana)
Vašingtona parasti atsaucas uz:
Vašingtona var arī atsaukties uz:
Omars Sivori
Enrike Omars Sivori ( — ) bija Itālijas un Argentīnas futbola uzbrucējs un futbola treneris. Spilgtākais viņa karjeras periods tikai aizvadīts Juventus rindās 1950. gadu beigās un 1960. gadu sākumā. Klubu līmenī spēlējis arī River Plate un Napoli.
The Who
The Who ir britu rokgrupa, kas darbojās no 1964. līdz 1982. gadam, periodiski 1980. un 1990. gados un kopš 1999. gada. Ziedu laikos grupa bija kvartets: Rodžers Daltrijs (vokālists), Pīts Taunzends (ģitāra), Džons Entvistls (basģitāra) un Kīts Mūns (bungas). Par vienu no grupas panākumu atslēgām uzskata enerģiskos koncertus.
Omars Sivori
Starptautiskā līmenī viņš vispirms spēlēja Argentīnas izlasē, ar ko uzvarēja Copa América turnīrā. Vēlāk viņš spēlēja Itālijas futbola izlases rindās un piedalījās 1962. gada pasaules kausa finālturnīrā. Pēc spēlētāja karjeras beigām viņš vadīja vairākas komandas Argentīnā, ieskaitot nacionālo izlasi.
Sivori futbola talants tika atzīts 1961. gadā, kad viņš saņēma Eiropas gada futbolista titulu. 2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.
The Who
Vēsture
Grupa kļuva slavena, pateicoties dziesmai "My Generation". To uzskata par vienu no pirmajām proto-punk dziesmām. 1960. gados grupa izdeva divus konceptalbumus, The Who Sell Out un Tommy. Pirmais tika noformēts tā, it kā to raidītu kāda ofšoru radio stacija, savukārt otrais ir par kādu mēmu zēnu. "Tommy" tiek uzskatīts par vienu no pirmajām rokoperām. 1978. gadā nomira grupas bundzinieks Kīts Mūns, tomēr grupa turpināja darbību, aizvietojot Mūnu ar Keniju Džonsu. 1979. gada decembrī "The Who" kļuva par trešo rokgrupu (pēc The Beatles un The Band), kas ir bijusi uz žurnāla "TIME" vāka.
Džonsa darbības laikā tika izdoti vēl divi albumi, Face Dances un It's Hard. 1982. gadā grupa beidza darbību sakarā ar Taunzenda nespēju veidot jaunu materiālu. Grupa vairākkārt ir apvienojusies uz dažiem koncertiem un no 1999. gada darbojas kā trio - Taunzends, Daltrijs un Entvistls. Par bundzinieku grupa nolīga Zaku Stārkiju, Kīta Mūna audzēkni un Ringo Stāra dēlu. 2002. gadā nomira Entvistls, tomēr grupa turpina darbību un 2006. gadā izdeva albumu "Endless Wire".
Omars Sivori
Klubu statistika
63||29||||||||||63||29 278||146||23||24||16||9||317||179 341||175||23||24||16||9||380||208
Dāvids Beika
Dāvids Beika (1885—1946) bija latviešu marksists un profesionāls revolucionārs, viens no Amerikas latviešu sociāldemokrātijas koporganizācijas vadītājiem (1907—1917), LSPR Rūpniecības komisārs (1919).
Dzīvesgājums
Dzimis 1885. gada 30. augustā Zaļenieku pagasta "Anutelēs". Strādāja par Dobeles skolotāju (1903—1905), 1903. gada iestājās LSDSP. 1905. gada revolūcijas laikā piedalījās muižu dedzināšanās, vēlāk vadīja Dobeles apriņķa mežabrāļu kustību. 1907. gadā emigrēja uz ASV, kur bija viens no Amerikas latviešu sociāldemokrātijas koporganizācijas vadītājiem (1907—1917). Pēc Oktobra revolūcijas ieradās Padomju Krievijā, Sarkanās armijas iebrukuma laikā atgriezās Latvijā, bija LSPR Rūpniecības komisārs (1919). Pēc Padomju Latvijas sakāves pārcēlās uz Maskavu, kur turpināja darboties kā Latvijas Komunistiskās partijas Centrālkomitejas loceklis (1919—1923) un Kominternes izpildkomitejas loceklis (1920—1921).
Vēlāk darbojās Vjazmas (1921—1923), Smoļenskas (1923—1926) un Arhangeļskas VK(b)P komitejās. PSRS Smagās rūpniecības Tautas komisariāta darbinieks (1932—1935).
Piedalījās Spānijas Pilsoņu karā (1936—1938), organizēja Internacionālās brigādes. Lielā terora laikā viņu 1938. gada 20. aprīlī apcietināja un apsūdzēja dalībā pretpadomju nacionālistiskā diversantu teroristu organizācijā. Pēc ilgstošām pratināšanām 1939. gada 22. aprīlī viņam piesprieda 20 gadu ieslodzījumu Gulaga nometnē. Pēc oficiālās versijas miris ieslodzījumā 1946. gada 6. februārī Komi APSR.
BMW Sauber
BMW Sauber bija Formula 1 autosacīkšu komanda, kura piederēja BMW automašīnu koncernam. Tā tika izveidota uz Sauber komandas pamata.
Pirms komandas izveides
BMW piegādāja dzinējus Williams komandai no. līdz. gadam. Sākotnēji līgums bija uz desmit gadiem, taču tas tika lauzts pēc pieciem, jo Williams un BMW nebija īpaši labas attiecības, kā arī BMW nopirka Sauber komandu.
Pirmās divas sezonas (2006)
2006. gadā BMW Sauber brauca Niks Heidfelds, kurš iepriekš bija Williams pilots un Žaks Vilnēvs, kuram ar Sauber bija līgums uz diviem gadiem. Abi lielākie Sauber sponsori, Petronas un Credit Suisse, atjaunoja līgumus ar jauno komandu. Formula tika krāsota tradicionālajās BMW sporta krāsās: baltā, zilā un sarkanā. Sezonas vidū komanda atklāja jaunu aerodinamisko risinājumu, kurš tika nosaukts par "dvīņu torņiem". Starptautiskā Automobiļu federācija centās to aizliegt, jo tas ierobežoja pilota redzamību. Līdz sezonas beigām šie "torņi" jau tika noņemti. Neilgi pēc šī risinājuma atklāšana smagu avāriju piedzīvoja Vilnēvs un viņš paziņoja par to, ka sezonā vairs nepiedalīsies, ļaujot debitēt polim Robertam Kubicam. Savā trešajā sacīkstē pilots izcīnīja pirmo komandas goda pjedestālu.
Panākumi (2007—2008)
Komanda paturēja Kubicu un Heidfeldu. gadam un manāmi uzlaboja sniegumu: lai arī piloti nespēj panākt divas ātrākās komandas, McLaren un Ferrari, tomēr tā bija izteikti ātrāka par visām pārējām. Kubica piedzīvoja smagu avāriju tāpēc ASV viņu aizvietoja komandas testpilots, jaunais vācietis Sebastiāns Fetels. Viņš finišēja astotais, kļūstot par jaunāko pilotu, kurš ir izcīnījis punktus Formula 1 sacīkstē. Sakarā ar McLaren diskvalifikāciju, BMW Sauber ierindojās 2. vietā konstruktoru kausā.
The Anthem
Dziesmu saraksts
CD 1:
BMW Sauber
Panākumi (2007—2008)
. gadā vietu komandā saglabāja abi pamatsastāva piloti, tomēr testpilots Timo Gloks devās uz Toyota komandu, tāpēc komanda aizvietoja viņu ar Kristianu Klīnu un Marko Asmeru. Komanda pirmo uzvaru izcīnīja tā gada Kanādas Grand Prix. Roberts Kubica finišēja pirmais, bet Heidfelds — otrais. Sākot ar šo sacīksti Kubica tika pieskaitīts titula pretendentiem un divas sacīkstes līdz beigām joprojām bija pretendentu lokā, lai izcīnītu F1 pasaules čempiona titulu. viņš zaudēja matemātiskas izredzes kļūt par čempionu.
The Anthem
Dziesmu saraksts
CD 2:
BMW Sauber
Pēdējā sezona un pārdošana (2009)
. gada pirmajā sacīkstē,, Kubica izstājās cīnoties par vietu uz pjedestāla. Heidfelds izcīnīja komandas pirmo pjedestālu tosezon, tomēr pēc sešām aizvadītām sacīkstēm BMW Sauber bija izcīnījusi tikai 6 punktus. Arī turpmākajā sezonas daļā punkti tika gūti visai reti.
Pēc neveiksmīgas. gada pirmās puses BMW vadība jūlijā paziņoja par F1 programmas pārtraukšanu pēc sezonas beigām. Līdz ar to BMW Sauber neieguva vietu. gada sezonā. Drīz pēc tam komandu iegādājās uzņēmums Qadbak Investments Limited, tomēr darījums netika pabeigts, tā kā uzņēmums nespēja atrast līdzkeļus komandas iegādei. BMW pārdeva komandu Pēterim Zauberam un atjaunotajai Sauber komandai tika dota iespēja piedalīties jaunajā sezonā.
Baptisms
Baptisms var būt:
Ķīmiskā nobīde
Ķīmiskā nobīde kodolu magnētiskās rezonanses spektrometrijā ir bezdimensiju lielums, kas atkarīgs no kodola atrašanās vietas molekulā - ar kādiem citiem atomiem un ar kādām ķīmiskajām saitēm saistīts attiecīgais atoms. Ķīmiskā nobīde rodas ekranēšanas efektu dēļ, kuri samazina magnētiskā lauka iedarbību uz rezonējošajiem kodoliem. Ķīmiskā nobīde dod priekšstatu par molekulas uzbūvi un sastāvu, stereoķīmiskajām īpašībām, kā arī dinamiskiem procesiem (tautomēriskiem ķīmiskiem līdzsvariem un reakciju kinētiku).
Spektroskopia NMR
Meteņi
Meteņi, dažkārt saukti arī par Meteņdienu, ir vieni no latviešu gadskārtu svētkiem, kas tradicionāli tiek svinēti 6. februārī. Meteņi ir nosacīts viduspunkts starp Ziemassvētkiem un Lieldienām jeb ziemas un pavasara saulgriežiem, kas iezīmē ziemas beigu tuvošanos un pavasara tuvošanos, līdz ar to Meteņus var dēvēt arī par pavasara gaidīšanas svētkiem. Meteņu svinēšanā ir saglabājušās senas vecā gada aizvadīšanas tradīcijas, jo senās indoeiropiešu tautas, tostarp senlatvieši, gadu miju svinēja mūsdienu februāra vidū, tāpēc Meteņus varētu dēvēt arī par senlatviešu Vecgada vakaru.
Nereti Meteņus svin arī 7 nedēļas pirms Lieldienām, uzreiz pēc Meteņiem aizsākot katoļu lielo gavēni, kas ilgst līdz pat Lieldienām. Ja Meteņi tiek svinēti saskaņā ar Baznīcas nostādnēm, tad tie ik gadu iekrīt kādā februāra vai marta sākuma datumā. Vienu vārdu sakot, tie, kas Meteņus svin saskaņā ar senlatviešu Saules gada kalendāru, Meteņus svin 6. februārī, bet tie, kas svin svētku saskaņā ar kristiešu svētku kalendāru, Meteņus svin 7 nedēļas pirms Lieldienām. Saskaņā ar kristiešu tradīcijām, Meteņu vakars ir sestdienā, Meteņi ir svētdienā, bet Pelnu diena ir trešdienā.
Meteņi, atkarībā no kultūrvēsturiskā novada, tiek saukti dažādos vārdos — par Meteņiem, Vastlāviem, Lastvāgiem, Miesmešiem, Miezmežu dienu, Aizgavēni, Buduļu vakaru, Pīrāgu dienu, kā arī citādi. Jāmin arī fakts, ka senāk senlatviešu vārds “meti” apzīmēja “laika griežus”, tāpēc arī Meteņi, kas ir viens no laika griežu punktiem, ir nosaukti tieši tādā vārdā. Meteņos noslēdzās ziemas darbi un sākās pavasara darbi.
Izcelsme
Meteņu svinēšanā saglabājušās senas vecā gada aizvadīšanas tradīcijas, jo senajām indoeiropiešu tautām gadumija bijusi tagadējā februāra vidū. Agrāk latviski ar vārdu „meti” apzīmēja laika griežus, mēru. Sākotnējā nozīme vēl tagad saglabājusies vārdā "laikmets". Lietuviski "metai" vēl tagad nozīmē "gads".
Nosaukumi citās valodās
Līvu apdzīvotajos novados un Rīgā šie svētki tika saukti par vastlāvjiem (iespējams, nosaukums cēlies no vācu Fastnacht — bada nakts). Citur tos sauca arī par Lastavāgu, Aizgavēni, Miesmeti, Buduļu vakaru, Pīrāgu dienu. Lietuvieši to sauc par užgavenes, igauņi par vastlapäev. Krieviem un citām ortodoksās kristietības tautām šie svētki pazīstami kā masļeņica (, be, uk).
Citur Eiropā un Amerikā šie svētki sakrīt ar karnevālu laiku un tiek dēvēti par "trekno otrdienu" (fr, de, it, en ) vai "pankūku dienu" (Pancake Day). Latīņu zemēs to sauc par carnaval, carnival jeb "gaļas balle", svētki ar pieēšanos, pēc kuriem nāk gavēnis. Tam ir arī kāda sakarība ar Romas impērijas laiku tradīciju svinēt "muļķu dienu" 1. aprīlī. Tajā notiek masku gājieni (maskarad), visādas izdarības un negausīga izēšanās un dzeršana. Atvadās no ziemas tiek dedzināts vecais gads (alegoriska čūska vai pūķis), salmu lelle, bluķis, kura pelni apmēslo zemi, lai jaunais gads būtu auglīgs.
Svētku tradīcijas
Meteņos bija jāēd un jādzer līdz mielēm. Šajā laikā tika kautas cūkas, tāpēc tradicionālie svētku ēdieni bija cūkas galva un plāceņi. Vecāki meta dāvanas saviem bērniem no istabas augšas, jo Laima meteņos no augšas metot savas dāvanas. Tāpat kā visos ziemas svētkos, arī šajā laikā gājuši ķekatās un budēļos, gājuši un braukuši ciemos. Tic, ka jo tālāk Meteņu dienā ciemojas, jo labāka raža gaidāma nākamajā vasarā. Tiek dedzināts Saulgriežu ugunskurs, veikti rituāli ar raganu mēļu siešanu un ziedojumiem. Ugunskurā tiek sadedzināti pagājušās vasaras Līgo svētku vainagi. Itin bieži dedzina salmus, dažviet no salmiem ir darināti kādi tēli, kuri vispirms noripināti no kalna un tad sadedzināti, — tiek sadedzināta un projām raidīta ziema.
LC
LC var būt:
Vējupīte (Gaujas pieteka)
Vējupīte ir Gaujas kreisā krasta pieteka Siguldas novadā. Sākas Sudas purva rietumu malā netālu no Gaujas nacionālā parka robežas. Tek pa Viduslatvijas nolaidenumu, lejtece Gaujas senlejā. Augštece līdz Pleskavas šosejai regulēta. Lejpus dzelzceļa līnijas upe kļūst straujāka un tek pa šauru, dziļu, kokiem aizaugušu gravu. 3 km garajā posmā no dzelzceļa līdz ietekai Gaujā relatīvais kritums ir 15-16 m/km. Pie dzelzceļa līnijas 2 ūdenskritumi (0,6 m un 0,8 m augsti). Lejāk upes kreisajā krastā ir Pētera ala, Satezeles pilskalns, Kraukļu aiza, Kraukļu ala un Gleznotāju krauja.
Upes vidustece blīvi apbūvēta — kreisajā krastā Siguldas pilsēta un ciems Peltes, labajā — ciems Ķipari. Upi šķērso autoceļš A2 un Dzelzceļa līnija Rīga—Lugaži.
2010. gads Latvijā
Šajā lapā ir apkopoti '''2010. gada notikumi Latvijā'''.
Jānis Šilfs
Jānis Šilfs, segvārds Jaunzems (1881, pēc citām ziņam 1891–1921), bija latviešu marksists un profesionāls revolucionārs, Latvijas Sociāldemokrātijas Centrālkomitejas Krievijas biroja loceklis (1918), LSPR valdības sekretārs (1919).
Dzīvesgājums
Dzimis 1881. gada 20. septembrī Rīgā. Pēc 1905. gada revolūcijas iestājās LSDSP (1908) un darbojās Latvijas Sociāldemokrātijas Rīgas organizācijā, vēlāk Madlienas-Gaismas organizācijā (1912-1913). Bija LSD propagandistu kolēģijas loceklis un nelegālo tipogrāfiju veidotājs.
1919. gadā Jānis Šilfs bija LSPR valdības sekretārs, pēc Rīgas krišanas 1919. gada 22. maijā turpināja vadīt nelegālo Latvijas Komunistisko partiju Rīgā, bija tās Centrālkomitejas sekretārs un laikraksta "Cīņa" redaktors.
Lipīdu dubultslānis
Lipīdu dubultslānis jeb bislānis ir plāna membrāna, kas sastāv no diviem lipīdu (parasti fosfolipīdu) molekulu slāņiem. Dubultslānis veidojas lipīdu molekulu īpatnību dēļ - tās ir stipri neviendabīgas (polāras), ar skābekli saturošām hidrofilām "galvām" un hidrofobām (ūdeni atgrūdošām) "astēm". Tādēļ ūdens vidē hidrofilās molekulu daļas vērstas uz āru un saskaras ar ūdeni (veido ūdeņraža saites ar tā molekulām), bet hidrofobās daļas atrodas dubultslāņa vidū, vērstas viena pret otru, lai nesaskartos ar ūdeni.
Lipīdu dubultslānis veido nepārtrauktu barjeru ap šūnām - šūnu membrānu.
Latvijas Tautas fronte
Latvijas Tautas fronte (LTF) bija Latvijas Atmodas laika sabiedriski politiska kustība un organizācija (1988—1999), kurai bija izšķirīga nozīme Latvijas neatkarības atjaunošanā. Pēc neveiksmes 5. Saeimas vēlēšanās 1993. gadā tā darbojās kā mazietekmīga organizācija līdz 1999. gadam, kad likvidējās.
Ideja
Ideja par organizāciju, kas cīnītos par pārbūves ideju realizēšanu Latvijā, radās Latvijas Valsts universitātes Ģeogrāfijas fakultātes Fiziskās ģeogrāfijas katedras pasniedzējam Valdim Šteinam. Nosaukumu viņš aizguvis no raksta laikrakstā "Ļiteraturnaja gazeta", kur tika minēts, ka sociālisma pārbūvei vajadzīga tautas sociālistiskā fronte. 1988. gada 5. maijā viņš to apsprieda katedras sēdē, kuras protokolā sākotnēji bija ierakstīts nosaukums "Latvijas Tautas demokrātiskā fronte". Noformēt tekstu visas fakultātes vārdā Šteinam neizdevās.
Šteins atnesa dokumentu uz Rakstnieku savienību ar ierosinājumu, ka Latvijā jādibina Tautas fronte. Rakstnieku savienības priekšsēdētāju Jāni Peteru tas neinteresēja, viņš vēl ilgi bija pret Tautas frontes dibināšanu, stāstīja Šteins Tikai ar Guntara Godiņa palīdzību mājās pie Viktora Avotiņa tapa paziņojums Rakstnieku savienībai ar nolūku to pieņemt kā atklāto vēstuli LKP Centrālajai komitejai, valdībai un citām varas struktūrām Radošo savienību plēnumā. Šo dokumentu Šteins parakstīja savā dzimšanas dienā, 26. maijā, to parakstīja arī Viktors Avotiņš, Jānis Baltvilks, Uldis Bērziņš, Sarmīte Ēlerte, Guntars Godiņš, Rolands Kalniņš, Rudīte Kalpiņa, Aleksandrs Kiršteins, Dzintra Krievāne, Andrejs Linkēvičs, Aleksandrs Maļcevs, Inese Paklone, Jānis Rukšāns, Artūrs Snips un Egīls Zirnis. Uzstāšanās tekstu uzrakstīja Viktors Avotiņš, Jānis Rukšāns un Valdis Šteins. Bija sarunāts, ka viņu kopdarbu Radošo savienību plēnumā 1988. gada 1.—2. jūnijā nolasīs Viktors Avotiņš, lai gan bija bažas, vai vispār viņam dos vārdu. Vēstules pēdējā rindkopa bija: "Pārkārtošanās gaita republikā liecina, ka tai nepieciešams vienots visu progresīvi domājošo cilvēku atbalsts neatkarīgi no viņu nacionalitātes, ieņemamā amata, partijas piederības un vecuma. Nepieciešama Tautas demokrātiskā fronte. Rakstnieku savienība uzņemas šīs Tautas demokrātiskās frontes iniciatora lomu."
Viktors Avotiņš dokumentu plēnumā nolasīja, bet priekšlikums palika karājamies gaisā, nekādas attīstības nebija.
Tapšana un darbība
Pirmā organizācijas komitejas sanāksme notika 1988. gada 2. augustā Mākslinieku savienībā pie Sandras Kalnietes, kurā piedalījās arī Marina Kosteņecka un Jānis Freimanis. Pamazām izkristalizējās LTF programmas grupa: Arnolds Klotiņš, Jānis Freimanis, Edgars Meļķisis, Jānis Škapars. Aicinājumu par Tautas frontes izveidi parakstīja vairāki populāri cilvēki, arī Džemma Skulme. Dažos mēnešos visā Latvijā izveidojās daudz LTF atbalsta grupu "pārbūves nevalstiskam atbalstam", kas apvienoja aptuveni 110 000 cilvēku.
Latvijas tautas fronte dibināta tās pirmajā kongresā, dienu pirms dibināšanas klajā nāca informācijas lapa "Atmoda", kas vēlāk pārtapa par LTF oficiālo avīzi (iznāca arī krievu valodā kā Атмода, vēlāk Балтийское время), vairākas frontes nodaļas vēlāk izdeva arī savus laikrakstus. Par LTF priekšsēdētāju ievēlēja Daini Īvānu. 1989. gadā Latvijas Tautas fronte kļuva skaitliski vēl plašāka, 12. marta LTF manifestācijā "Novērsīsim draudus demokratizācijas procesam" piedalījās ap 250 000 cilvēku. 26. marta PSRS tautas deputātu vēlēšanās LTF kandidāti uzvarēja 80% Latvijas PSR vēlēšanu apgabalu. 28. jūlijā Latvijas PSR Augstākā padome pieņēma Suverenitātes deklarāciju, 23. augustā LTF organizēja tautas akciju "Baltijas ceļš".
1989. gada 7.—8. oktobrī notika otrais LTF kongress, kurā pieņēma jaunu programmu, par mērķi izvirzot Latvijas neatkarības atjaunošanu, taču kustība gandrīz sašķēlās, jo Pilsoņu kongresa atbalstītāji apstrīdēja nepieciešamību piedalīties okupācijas varas rīkotajās vēlēšanās. 18. novembrī LTF organizētā manifestācijā "Par neatkarīgu Latviju" Daugavmalā piedalījās vairāk nekā 500 000 demonstrantu, tās laikā tika publiskota vēstule ASV prezidentam Džordžam Bušam un PSKP ģenerālsekretāram Mihailam Gorbačovam. 1989. gada 10. decembrī pašvaldību vēlēšanās Latvijas Tautas fronte ieguva vairākumu deputātu mandātu lielākajā daļā pašvaldību, tajā skaitā arī Rīgā.
1989. gadā tika dibināta arī LTF Zviedrijas nodaļa, par kuras vadītāju kļuva Atis Lejiņš (vadījis nodaļu līdz 1991. gadam, kad atgriezies no trimdas dzimtenē).
Latvijas PSR Augstākās Padomes 1990. gada 18. marta vēlēšanās no 201 deputātu vietas Latvijas Tautas fronte ieguva 122 mandātus (58%; vēlāk frakcijā iestājās vēl deviņi deputāti). Tās pārstāvis Anatolijs Gorbunovs turpināja pildīt AP priekšsēdētāja pienākumus, bet par Latvijas Republikas Ministru padomes priekšsēdētāju kļuva Ivars Godmanis. LTF deputāti ierosināja Neatkarības deklarācijas pieņemšanu.
Latvijas Tautas frontes trešajā kongresā 1990. gada 6.—7. oktobrī par LTF priekšsēdētāju ievēlēja Romualdu Ražuku. Pēc Padomju armijas vardarbības Viļņā 1991. gada 13. janvārī LTF aicināja Latvijas iedzīvotājus pretoties militārajai agresijai. 1991. gada 3. martā LTF vadītā Latvijas valdība rīkoja iedzīvotāju aptauju (referendumu), kurā 73,8% atbalstīja Latvijas neatkarības atjaunošanu.
Noriets
Pēc deklarācijas "Par Latvijas Republikas valstisko statusu" pieņemšanas un Latvijas neatkarības atjaunošanas starptautiskās atzīšanas no Latvijas Tautas frontes atšķēlās daudzas grupas (piemēram, frakcija "Satversme" Augstākajā Padomē). 1993. gadā 5. Saeimas vēlēšanās lielākā daļa bijušo tautfrontiešu piedalījās citos sarakstos un politisko ietekmi zaudējusī Latvijas Tautas fronte ar Ivaru Godmani priekšgalā neiekļuva 5. Saeimā.
Piemiņa
Tautas frontes muzejs atrodas ēkā Vecpilsētas ielā 13/15 Rīgā, kurā ilgāku laiku atradās LTF birojs. 2013. gada 4. oktobrī Saeimas namā notika Latvijas Tautas frontes dibināšanas 25. gadadienai veltīta konference.
Ganas futbola izlase
Ganas futbola izlase ir nacionālā futbola komanda, kas pārstāv Ganu starptautiskās futbola sacensībās. Ganas futbola izlasi pārvalda Ganas Futbola asociācija. Savu pirmo spēli izlase (toreiz kā Zelta Krasta izlase) aizvadīja 1950. gadā, cīnoties pret Nigērijas izlasi. Jau ilgus gadus Ganas izlase ir viena no spēcīgākajām Āfrikas izlasēm, taču Pasaules kausā debitēja tikai 2006. gadā, kad kā vienīgā Āfrikas komanda iekļuva astotdaļfinālā, kur gan piekāpās Brazīlijai. Labāko rezultātu Pasaules kausā sasniedza 2010. gadā, iekļūstot ceturtdaļfinālā. Nāciju kausa izcīņā ganieši ir piedalījušies 23 reizes un ir četrkārtēji Āfrikas čempioni.
Sastāvs
Komandas sastāvs 2022. gada FIFA Pasaules kausa finālturnīrā. Spēles un gūtie vārti norādīti līdz finālturnīra sākumam.
Poppanks
Poppanks (en), zināms arī kā poppankroks un pankpops (en), ir rokmūzikas novirziens. Popanks ir pazīstams kā jauktais žanrs, kas ietver pankroka un popmūzikas elementus. Interneta vietne "Allmusic" poppanku raksturo kā alternatīvā roka apakšžanru, kas parasti apvieno popsīgas melodijas ar ātru pankmūzikas tempu, akordu maiņu un skaļām ģitārām.
Kārlis Krastiņš
Kārlis Krastiņš jeb Kārlis Krastiņš-Viktors (1892–1932) bija latviešu marksists un revolucionārs, Latvijas Sociāldemokrātijas Centrālkomitejas Krievijas biroja loceklis (1918), LSPR laikraksta “Cīņa” redaktors (1919).
Dzīvesgājums
Kārlis Krastiņš darbojās Latvijas Sociāldemokrātiskajā partijā no 1910. gada. 1917. gadā LSD V kongresā Krastiņš tika ievēlēts par Latvijas Sociāldemokrātijas CK locekli, 1919. gadā bija «Cīņas» redaktors. Atstāts pagrīdes darbā Latvijā, viņš 1919. gada septembrī tika arestēts un 1920. gada 16. aprīlī apmainīts Krievijas-Latvijas ieslodzīto apmaiņā. 1920. gada beigās, kad izveidojās Kominternes Latsekcija, Krastiņš kļuva par tās sekretāru un palika šai postenī līdz Latvijas Kompartijas VIII kongresam, kurā viens no svarīgākajiem jautājumiem kongresā bija 1919. gadā LKP pieļauto kļūdu atzīšana un novērtēšana. To prasīja daudzi partijas biedri, bet negribēja 1919. gada Latvijas SPR vadītāji ar Pēteri Stučku priekšgalā.
Pols Osters
Pols Bendžamins Osters (dzimis ) ir amerikāņu rakstnieks, pazīstamu kriminālromānu ar absurda drāmas elementiem autors.
Dzimis Ņuarkā, Ņūdžersijā Polijas ebreju izcelsmes ģimenē. Pēc Kolumbijas Universitātes absolvēšanas 1970. gadā, kādu laiku dzīvoja Parīzē. 1974. gadā, pēc atgriešanās ASV, bez nodarbošanās ar rakstniecību tulkoja franču literatūras darbus angliski, piemēram, Stefana Malarmē un Žozefa Žibēra darbus.
1982. gadā iznāca Ostera debijas romāns - "Vientulības izgudrojums" (The Invention of Solitude).
Latviski iznākuši Pola Ostera darbi:
Brāļi Raiti
Brāļi Raiti (en), Orvils Raits (Orville Wright, dzimis, miris ) un Vilburs Raits (Wilbur Wright, dzimis , miris ), bija amerikāņu izgudrotāji un konstruktori, kuri veica pirmo kontrolēto lidojumu ar lidmašīnu, kurai bija dzinējs. Līdz tam cilvēki bija jau lidojuši, bet tikai ar planieriem vai gaisa baloniem.
Brāļi Raiti bija garīdznieka dēli. Viņu tēvs vēlāk kļuva par Apvienotās Brāļu baznīcas (United Brethren Church) bīskapu. Jau bērnībā abi zēni izrādīja interesi par mehānismiem. Pēc negadījuma slidojot Vilburam vairākus gadus bija kustību traucējumi. Tikmēr Orvils vidusskolā izveidoja iespiedmašīnu un sāka izdot iknedēļas avīzi. Vēlāk vecākais brālis Vilburs to uzlaboja. Tiek uzskatīts, ka no tā brīža brāļi Raiti kļuva neatdalāmi, viņi tā arī nekad neapprecējās un nedibināja savas ģimenes.
1892. gadā brāļi kļuva par nelielas tipogrāfijas īpašniekiem. Drīz pēc tam izveidoja velosipēdu remontdarbnīcu. Vēlāk šī darbnīca kļuva par velosipēdu fabriku, kurā varēja arī remontēt automašīnas. Kad brāļi uzzināja par Oto Lilientāla bojā eju, viņos radās apņēmība uzbūvēt savu lidaparātu. Tehniskā bāze velosipēdu fabrikā bija pietiekama, lai to izdarītu. Tapa biplāns Flyer I, kas bija apgādāts ar stūres ierīci. Brāļiem ar padomu palīdzēja Oktāvs Šanutē. Dzinēju, kas bija nepieciešams lidaparātam, brāļi izgatavoja paši. Pēc lidaparāta izveides lielā slepenībā Ziemeļkarolīnā sākās izmēģinājuma lidojumi. pirmā lidojuma ilgums bija tikai 12 sekundes, kura laikā nolidoja 53 metrus. Jau ceturtā izmēģinājuma lidojuma laikā 59 sekundēs tika nolidoti jau 260 metri.
Orvils Raits pirmo reizi pacēlās gaisā kopā ar pasažieri. Šajā gadā brāļi Raiti demonstrēja lidojumus gan Ziemeļamerikā, gan arī Eiropā. Viņi lasīja lekcijas par aviāciju, tādā veidā stipri ietekmējot jauno gaisa satiksmes veidu. 1909. gadā brāļi Raiti Amerikas Savienotajās Valstīs nodibināja lidmašīnu būves kompāniju. Pirmā pasaules kara priekšvakarā brāļi pārdzīvoja sarūgtinājumu tiesas procesos ar sāncenšiem.
Vīts Rimkus
Vīts Rimkus (dzimis Rīgā) ir lietuviešu izcelsmes bijušais Latvijas futbolists, uzbrucējs. Pārstāvējis Latvijas izlasi, kā arī Latvijas Virslīgas un ārvalstu čempionātu klubus. 2016. gadā beidzis karjeru.
Biogrāfija
Savu profesionālo karjeru viņš sāka FK Pārdaugava sastāvā 1992. gadā, vēlāk nonāca DAG, bet 1995. gadā — Amstrig komandā. 1995. gada maijā Rimkus debitēja Latvijas izlasē un jau rudenī bija kļuvis par izlases uzbrukuma līderi. Piecās Eiro—1996 kvalifikācijas turnīra spēlēs Rimkus guva 5 vārtus, tostarp divus izbraukumā pret Portugāles izlasi. 1996. gadā Vīts Rimkus nonāca Šveicē, bet vēlāk turpināja spēlēt Vācijā.
1998. gadā viņš savu vietu izlasē jau bija pazaudējis un vasarā atgriezās Latvijā, šoreiz Skonto FC sastāvā, ar kuru kopā pirmoreiz kļuva par Latvijas čempionu. 1999. un 2000. gadā viņš spēlēja FK Valmiera sastāvā, bet 2001. gadā nonāca Ventspilī. Šajā komandā viņš kļuva par uzbrukuma līderi un atkal atgriezās Latvijas izlasē. Eiro-2004 kvalifikācijas turnīrā Rimkus atkal kļuva par pamatsastāva uzbrucēju līdzās Mārim Verpakovskim. 2004. gada vasarā Rimkus kopā ar izlasi piedalījās Eiro—2004 finālturnīrā, kur gan piedalījās tikai vienā spēlē, jo bija zaudējis savu vietu pamatsastāvā Andrejam Prohorenkovam. 2005. gadu Vīts Rimkus iesāka Krievijas Premjerlīgas klubā FK Rostov, taču pēc pussezonas atgriezās Ventspils sastāvā. 2008. gada augustā Rimkus paziņoja, ka ir beidzis savu karjeru Latvijas izlasē.
2009. gada rudenī klubs viņu kopā ar Denisu Kačanovu diskvalificēja no komandas sastāva, sabiedrībai plašāk nepaskaidrojot iemeslus. 2010. gada sākumā viņš pameta FK Ventspils, bet 2010. gada aprīlī tika publiskota informācija par viņa iespējamo saistību ar likmēm totalizatoros un negodīgu spēli.
2010. gada sezonas sākuma viņš pievienojās Lietuvas klubam Panevēžas "Ekranas".
2011. gada jūlijā viņš pievienojās Latvijas klubam FC Jūrmala, kur spēlēja līdz 2013. gadam, kad pievienojās FB Gulbene ar ko izcīnīja 2. vietu 1. līgas turnīrā, taču pārspēlēs par vietu Virslīgā, piekāpās Metta/LU komandai. 2014. gadā pārgāja uz citu 1. līgas klubu — AFA Olaine.
Starpniekserveris
Datortīklos starpniekserveris ir serveris (datorsistēma vai programma), kas atrodas starp lietotāja lietojumprogrammu un īsto serveri. Tās pārķer visus īstajam serverim adresētos pieprasījumus un mēģina tos izpildīt pats. Ja tas neizdodas, tad šis pieprasījums tiek pārsūtīts īstajam serverim.
Starpniekserveru lietošanai ir dažādi mērķi. Daži no tiem:
Starpniekserveru veidi
Izplatītākais ir HTTP starpniekserveris. Tas lieto HTTP protokolu. Viens no pielietojumiem ir http cache, lai samazinātu kopējo trafika patēriņu. Universālāks starpniekserveris lieto SOCKS protokolu, to var lietot gandrīz jebkuram TCP bāzētam klienta gala protokolam.
.ml
.ml ir augšējā līmeņa domēns (ccTLD), kura paredzētais pielietojums ir saistīts ar Mali. Domēns izveidots 1993. gadā. Domēna sponsors ir SOTELMA, kas nodrošina arī domēnu reģistrēšanu. Domēnu reģistrēšana ir iespējama tikai zem otrā līmeņa domēniem. Dažādiem otrā līmeņa domēniem ir atšķirīgi reģistrēšanās ierobežojumi; galvenokārt ir nepieciešama kontaktadrese Mali. Pieejamie otrā līmeņa domēni ir šādi: .com.ml, .net.ml, .org.ml, .edu.ml, .gov.ml un .presse.ml.
Ārējās saites
Toppdomän
Spīdola (nozīmju atdalīšana)
Spīdola var būt:
Andris Vaņins
Andris Vaņins (dzimis Ilūkstē) ir bijušais latviešu futbolists, spēlēja vārtsarga pozīcijā, Latvijas izlasē aizvadījis 100 spēles. Piecas reizes atzīts par Latvijas gada futbolistu. Pēc karjeras beigām kļuva par Šveices kluba FC Sion vārtsargu treneri.
Karjera
Karjeru sācis FK Ventspils klubā. 2003. gadā devās uz Krieviju, kur centās iekļūt Maskavas kluba FK Moskva sastāvā, taču spēlēja vienīgi rezerves komandās. 2005. gadā viņš atgriezās Latvijā. Viņš tika pieteikts bēdīgi slavenā futbola kluba FK Venta sastāvā, bet tā arī neaizvadīja šajā klubā nevienu spēli. Gada beigās Vaņins vienojās ar FK Ventspils un 2006. gadā izcīnīja šajā klubā savu pirmo Latvijas čempiona titulu. Viņš arī tika atzīts par 2006. gada Latvijas čempionāta labāko vārtsargu. 2008. gadā Vaņins tika atzīts par Latvijas gada labāko futbolistu. 2009. gada jūnijā Vaņins parakstīja 3 gadu līgumu ar Šveices Superlīgas komandu FC Sion. Vēlāk līgums tika pagarināts, kopumā klubā aizvadīja septiņas sezonas. 2016. gada jūnijā pievienojās citam Šveices klubam FC Zürich, parakstot trīs gadu līgumu.
2020. gada 31. augustā 40 gadu vecumā paziņojis par spēlētāja karjeras beigām, kļūstot par Šveices kluba FC Sion vārtsargu treneri.
2002. gada NHL drafts
2002. gada NHL drafts bija jau 40. NHL drafts, kurš notika 2002. gada 22. un 23. jūnijā Toronto. Kopā tika draftēts 291 spēlētājs deviņās kārtās.
Rapsis
Rapsis (Brassica napus) ir viengadīgs kāpostu jeb krustziežu dzimtas lakstaugs. Vārds rapsis cēlies no latīņu vārda rapum (turnepsis). Rapsis audzēts jau senajā Indijā (20. gadsimtā p.m.ē.), galvenokārt pārtikas vajadzībām, bet Ķīnā un Japānā ieviests mūsu ēras sākumā. Kopš 20. gadsimta beigām tas ir kļuvis par vienu no visplašāk audzētajiem augiem pārtikas eļļas iegūšanai. Pašlaik rapsim ir liela nozīme arī biodegvielas ieguvē. Tā kā rapsis ir mērenā klimata augs, tas ir piemērots audzēšanai visā Latvijas teritorijā, taču svārstīgo un nepastāvīgo klimatisko apstākļu dēļ tas daudzviet aiziet bojā.
Apraksts
Rapsim ir gan vasaras, gan ziemas formas. Gan vasaras, gan ziemas rapsis ir izteikts garās dienas augs, tāpēc tas jāsēj maksimāli agri. Latvijā optimālais vasaras rapša sējas laiks ir no aprīļa vidus (Kurzeme, Zemgale) līdz aprīļa beigām (Vidzeme, Latgale). Ziemas rapsi parasti sēj augusta pēdējā vai septembra pirmajā dekādē, bet novāc jūlijā. Rapsim izveidotas daudzas šķirnes, kuras atšķiras ar dažādiem kvalitātes uzlabojumiem. Augu garums variē atkarībā no šķirnes, taču parasti tie ir 50 – 250 cm augsti. Stublājs kails, stāvs un zarojas.
Lapas
Rapša dīgļlapām raksturīga nieres forma un tās ir zili-zaļas bieži ar sarkanīgu vai violetīgu nokrāsu. Pirmās īstās rapša lapas ir ovālas ar sekli robotu lapas plātnes malu. Vēlāk lapas kļūst vaskotas, sulīgas, un neregulāras – ar dziļākiem robojumiem. Lapām stublāja lejas daļā ir koklesveidīga forma un tās ir kātainas, taču sākot no stublāja vidus lapu izmēri samazinās un to forma kļūst iegareni lancetiska, tās ir veselas vai gandrīz veselas, sēdošas lapas ar gludu malu un strupu galu.
Saknes
Rapsim ir gara mietsakne, kas labi irdina augsni. Auga saknēs un virszemes veģetatīvajās daļās uzkrājas barības elementi, tādējādi novēršot to iespēju izskaloties no augsnes. Salīdzinājumā ar ziemas rapsi, vasaras rapsim ir īsāks veģetācijas periods, kura laikā neizveidojas tik plaša sakņu sistēma, lai labāk absorbētu barības vielas. Lai stimulētu sakņu sistēmas veidošanos, lieto augšanas regulatorus, kuru sastāvā ir giberelīni un auksīns.
Ziedi
Rapša augiem ir vairākas ziedkopas ar spilgti dzelteniem ziediem. Ziedi izkārtoti blīvā ķekarā stublāja un zaru galos. Augam uzziedot, ķekars pagarinās. Rapsis ir pašapputes augs, lai gan augus apputeksnē arī kukaiņi un vējš. Parasti zied aprīļa beigās un maijā.